مستفعلن مستفعلن مستفعلن مستفعلن.
یوخدور وفاسی دۆنیانین، آلدانما آنین آلینا،
رنگیندن اولدو منفعل، هر کیم بویاندی آلینا.
نقدی دغلدیر دۆنیانین، آنینلا بازار ائیلهمه،
نئچۆن کی هر کیم قلب ایله ائیلهرسه بازار، آلینا!
چۆن جۆمله قیل و قال ایمیش، دارُ الغُرورون حاصیلی،
شول بی ثباتین دۆشمهگیل، بیهوده قیل و قالینا.
آریسی یالاندیر، ساقین، دادلیسینا آلدانما کیم،
آجیدیر آنین شکّری، آغو قاتیلمیش بالینا.
اصلی دنیدیر دۆنیانین، ذاتیندا یوخدور بیر الیف،
ترکیبینه گل باخ آنین، شول یاو نون و دالینا.
فانی جهانین سئوگیسی، دامو اولوبدور یاندیریر،
قاچ اول قاریدان، ای كؤنۆل! آلدانما زۆلف و خالینا.
مؤحنتدیر آنین دؤولتی، زحمتدیر آنین حئشمتی،
مُدْبِردیر اول کیم باغلادی قلبین آنین اقبالینا.
تزویر و بؤهتاندیر ایشی، هم قول و فعلی مختلف،
حالین سنه عرض ائیلهرم، فیکر ائیله آنین حالینا.
دیوِ رجیمین آتیدیر، امّاره نفسین مرکبی،
ترک ائیله دیوین آتینی، یاپیشما آنین یالینا.
مُحکم اویونچودور فلک، منصوبهسیندن گل ساقین،
ای بی بصیرت باخ آنین شول صورتِ احوالینا.
شول بی میثالین عشقینه وئردی نسیمی جانینی،
دۆنیا نولا یا آخرت کیم قالا مۆلک و مالینا؟]]>
مفاعیلن مفاعیلن مفاعیلن مفاعیلن.
گل ای سرکش نصیحتدن بوراخ عقلین قولاغینا،
گؤزهت کیم نئچه لذّتلر وئریر جانین دیماغینا.
گل اولما زاغ وش ابتر، یئگیل طوطی کیمی شکّر،
ائشیت بۆلبۆل نئجه اؤتر قونوبان گۆل بوداغینا!
کئچیردین عؤمرۆنۆ مهمل، گرهک آغلا، گرهکسه گۆل،
داخی الین ایرۆر دهگیل آنین فردوس باغینا.
بو فانی دۆنیادا باقی قالان دئیو، گۆمان ائتمه،
یقین بیلگیل فنا ایلی ایرور عؤمرۆن چیراغینا.
وجودون مۆلکۆنۆ اؤدا دیلهرسن یانمایا عاقیل،
آخیت آخسین پیناریندان سویون دینین بولاغینا.
قو کئچ بو دۆنیانین وارین، بو مورداردان یانئب آرین،
کی دیدار گؤرهسن یارین مینیب جنّت بوراغینا.
اولار کیم یازین و قیشین یئمزلر دانهی تشویش،
بوراخمازلار كؤنۆل قوشون بو دۆنیانین دوزاغینا.
آزیق آل بندینی برکیت، گئدهرسن بیر یولا سن کیم،
آزیقسیز یایالار دویماز بو دۆنیانین اوزاغینا.
ایی گلدی یاووز گئتدی، نه ائتدی کندینه ائدیر،
نظر قیلمادی کیمسهنین قاراسینا و آغینا.
عملدن نسنهسی یوخدور، نسیمی بو فنا اودا،
الی بوشلا یونَلدی اوش گئدهر باقی دوزاغینا.]]>
فاعلاتن فاعلاتن فاعلاتن فاعلن.
سوسادی کؤنلۆم نیگارین لعل روح افزاسینا،
طالب شؤوقام حبیبین صورت زیباسینا.
ای صبا! اوغراشدیغینجا شول خورامان سروه توش،
مندن اؤپ آنین آیاغئن، سجده قیل بالاسینا.
گؤزلری سئوداسی عاشیق جانینا قیلدیقلارین،
اول بیلیر کیم عاشیق اولموش نرگیس شهلاسینا.
عئینینی آچ، عئینیمه باخ، جۆمله عئینین عئینیدیر،
صد هزاران جان فدادیر عئینینین سئوداسینا.
سورما سئودالیلارین حالین طبیب عامّه، کیم،
دۆشمهین بیلمز بو حالی گؤزلرین سئوداسینا.
صورتی، حۆسنِ جمالی، جۆمله زیبادیر آنین،
حۆسنۆنه قوربان اولاییم، بلکه سر تا پاسینا.
کیم کی ظاهیر گؤرمهدی یۆزۆنده حققین صورتین.
گۆزگۆسۆ آری دگیلدیر، چاره قیلسین پاسینا.
بیبدلدیر حۆسنِ ایچینده، لطف ایچینده بی نظیر،
واحدیت ثابت اولدو حۆسنِِ بی همتاسینا.
خرمنینده حۆسنۆنۆن گۆندۆر باشاقچی، آی ایله،
اوتان، ای نیسبت قیلان قاشین، هیلالین داسینا.
زاهیدین هیچ اولدو زؤهدۆ، پوچا چیخدی طاعتی،
باشلادی یاسینه شیمدی، کیمسه گلمز یاسینا.
شول آلا گؤز آل ایله آلداتدی، آلدی کؤنلۆمۆ،
گؤر بو آلی کیم نه دۆشمۆش شول گؤزۆن اعلاسینا.
چرخ نرّادین نقوشون ترس اوخور گؤزسۆز فقیه،
کعبتِینی گؤر کی آتار حُقّهبازین طاسینا.
روح قدس اولدو نسیمی، جیسمینی طرح ائیلهدی،
جؤوهر فرد اولدو دۆشدۆ وحدتین دریاسینا.]]>
urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab prs_Arab azb_Arab kas_Arab azb_Arab prs_Arab pes_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab urd_Arab pes_Arab azb_Arab azb_Arab azb_Arab azb_Arab azb_Arab kas_Arab azb_Arab pes_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab